દીવનું નામ પડતા જ ગુજરાતીઓનાં મનમાં અહ્લાદક ચિત્ર ખડુ થઇ જાય છે. સુંદર દરિયાકિનારો અને શાંત પ્રવાસન સ્થળ ઉપરાંત કેન્દ્ર શાસિત પ્રદેશ હોવાથી પીવાની પણ અનોખી સુવિધા. આ ઉપરાંત વર્તમાન સમયમાં દીવને પ્રવાસન સ્થળ તરીકે વધુ વિકસવાની પણ યોજનાઓ ઘડાઇ રહી છે. સૌરાષ્ટ્રનાં ખુણાંનો આ ટાપુ હંમેશાથી શાસકો માટે મહત્વનો રહ્યો છે. દીવનો ઇતિહાસ જોઇએ તો પણ તેમાં એક કેરેક્ટર બેહદ રસપ્રદ છે. વાત છે પંદરમી સદીની. લગભગ પાંચસોથી વધુ વર્ષ પહેલાની. ત્યારે ગુજરાતમાં અહમદશાહ સ્થાપેલા સલ્તન ચાલતી હતી. અહમદશાહ પછી આવેલા મહમદ બેગડાઓ તેના સૈન્યથી સૌરાષ્ટ્ર તરફ પણ મીટ માંડેલી. આજ સમય દરમિયાન તેમણે દીવ બંદર પર પણ ફતેહ કરેલી.